**Ministru kabineta noteikumu „Valsts drošības iestāžu amatpersonu izdienas pensijas piešķiršanas, aprēķināšanas un izmaksas kārtība” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Valsts drošības iestāžu amatpersonu izdienas pensiju likuma 9.panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2015.gada 17.jūnijā stājās spēkā Valsts drošības iestāžu amatpersonu izdienas pensiju likums (turpmāk – Likums), kura 9.panta septītā daļa noteic, ka izdienas pensijas piešķiršanas, aprēķināšanas un izmaksas kārtību nosaka Ministru kabinets. Saskaņā ar Likuma Pārejas noteikumu 2.punktu attiecīgie Ministru kabineta noteikumi izdodami līdz 2015.gada 1.septembrim. Atbilstoši Valsts drošības iestāžu likuma 11.panta pirmajai daļai valsts drošības iestāžu (turpmāk – VDI) kopumu veido Satversmes aizsardzības birojs (turpmāk – SAB), Militārās izlūkošanas un drošības dienests (turpmāk – MIDD) un Drošības policija (turpmāk – DP). Likuma mērķis nodrošināt Valsts drošības iestāžu likuma 23.pantā noteiktās VDI amatpersonu tiesības uz izdienas pensiju. Līdz Likuma spēkā stāšanās brīdim kārtību, kādā piešķir, aprēķina un izmaksā VDI amatpersonu izdienas pensijas, reglamentēja Satversmes aizsardzības biroja amatpersonu izdienas pensiju likums un likums „Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm” (attiecībā uz DP amatpersonām, kurām ir speciālās dienesta pakāpes). Savukārt Militārpersonu izdienas pensiju likums attiecās tikai uz tām MIDD amatpersonām, kuras ir no Nacionālajiem bruņotajiem spēkiem uz MIDD pārvietotie karavīri. MIDD amatpersonas, kuras nav karavīri, kā arī DP amatpersonas, kurām nav speciālās dienesta pakāpes, bija vienīgās VDI amatpersonas, kurām saistībā ar nepilnīgo normatīvo regulējumu netika nodrošinātas likumā paredzētās tiesības uz izdienas pensiju. Ar Likuma spēkā stāšanos šī nepilnība tika novērsta, nosakot visu VDI amatpersonu tiesības uz izdienas pensiju. Ar Likuma spēkā stāšanos spēku zaudēja Satversmes aizsardzības biroja amatpersonu izdienas pensiju likums. Likums nosaka vienveidīgu izdienas pensiju aprēķināšanas kārtību visām VDI. Savukārt Likumā noteikta divējāda izdienas pensijas piešķiršanas un izmaksas kārtība, proti – amatpersonām, kuras atvaļinātas no dienesta vai atbrīvotas no darba SAB un MIDD, izdienas pensiju piešķir un izmaksā attiecīgā VDI no tai piešķirtajiem valsts budžeta līdzekļiem, savukārt amatpersonām, kas atvaļinātas no dienesta vai atbrīvotas no darba DP – Valsts sociālās apdrošināšanas aģentūras (turpmāk – aģentūra) slepenības režīma struktūrvienība.  Projekts nosaka vienotu izdienas pensijas aprēķināšanas kārtību visu VDI atvaļinātajām vai atbrīvotajām amatpersonām. Projektā noteikta vienota izdienas pensijas piešķiršanas un izmaksas kārtība no SAB un MIDD atvaļinātajām vai atbrīvotajām amatpersonām, taču no DP atvaļinātajām vai atbrīvotajām amatpersonām šī kārtība atšķiras.  Projekts nosaka:- izdienas pensijas pieprasījumam pievienojamos dokumentus izdienas pensijas pieprasīšanas gadījumā (Tā kā pēc projekta ieviešanas plānots slēgt starpresoru vienošanos starp VDI un aģentūru par informācijas apmaiņu, kurā paredzēts noteikt, ka aģentūra sniegs SAB un MIDD Likuma 3.panta 6.punktā noteiktā stāža aprēķinam nepieciešamo informāciju, projektā noteikts, ka izdienas pensijas pieprasījumam pievienojami tikai dokumenti, kas apliecina minēto stāžu līdz 1995.gada 31.decembrim, jo stāža no 1996.gada 1.janvāra apliecinošā informācija saskaņā ar Ministru kabineta 2002.gada 23.aprīļa noteikumiem Nr.165 „Apdrošināšanas periodu pierādīšanas, aprēķināšanas un uzskaites kārtība” ir pieejama aģentūras datu bāzēs);* paraugus izziņām, kuras DP nosūta aģentūras slepenības režīma struktūrvienībai izdienas pensijas aprēķināšanai;
* izdienas pensijas aprēķināšanas formulu;
* Likuma [3.panta](http://likumi.lv/ta/id/47744-par-izdienas-pensijam-iekslietu-ministrijas-sistemas-darbiniekiem-ar-specialajam-dienesta-pakapem#p3) 6.punktā minētā stāža pierādīšanas, aprēķināšanas un uzskaitīšanas nosacījumus;
* laiku, ko neieskaita faktiski nostrādātajā laikā un summas, kuras neieskaita darba samaksas aprēķinā, no kura aprēķina piešķiramo izdienas pensiju;
* - lēmuma par izdienas pensijas piešķiršanas vai atteikuma piešķirt izdienas pensiju pieņemšanas un paziņošanas kārtību;
* izdienas pensijas izmaksas termiņu un izmaksas kārtību;
* izdienas pensijas izmaksas nosacījumus gadījumā, ja izdienas pensijas saņēmējs saņem vecuma pensiju.
 |
| 3. | Projekta izstrādē iesaistītās institūcijas |  Projektu izstrādāja neformāla VDI un aģentūras pārstāvju darba grupa.  |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VDI amatpersonas. |
| 2. | Tiesiskā regulējuma ietekme uz tautsaimniecību un administratīvo slogu |  Projekta ieviešana tautsaimniecību neietekmēs.  Ieviešot projektu, administratīvais slogs palielināsies minimāli, jo: - būs nepieciešams piešķirt, aprēķināt un izmaksāt izdienas pensijas MIDD amatpersonām, kurām līdz Likuma spēkā stāšanās brīdim izdienas pensijas netika izmaksātas; šo papildus uzdevumu MIDD īstenos piešķirtā budžeta ietvaros, izmantojot esošos cilvēkresursus. Tā kā tiek prognozēts, ka 2015. un turpmākajos gados izdienas pensiju pieprasīs ne vairāk kā trīs no MIDD atvaļinātas amatpersonas (gadā), plānotā projekta ietekme uz administratīvo slogu ir nebūtiska; - SAB amatpersonu izdienas pensiju piešķiršanas un izmaksas kārtība netiks mainīta (tā saglabāsies kārtībā, kāda tā bija noteikta Satversmes aizsardzības biroja izdienas pensiju likumā);  - netiks mainīta pastāvošā DP amatpersonu izdienas pensiju piešķiršanas un izmaksas kārtība. Tā kā DP amatpersonām ar speciālajām dienesta pakāpēm izdienas pensijas izmaksā aģentūras slepenības režīma struktūrvienība, tai paredzēts izmaksāt izdienas pensijas arī tām DP amatpersonām, kurām izdienas pensijas piešķirs saskaņā ar Likumu. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija | Nav. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Sabiedrības līdzdalība nav plānota, ņemot vērā projekta būtību. Tas paredz izmaiņas attiecībā uz konkrētu institūciju - VDI – amatpersonām un šīs izmaiņas sabiedrību kopumā neietekmēs. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  VDI, aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekta izpilde notiks esošo pārvaldes resursu ietvaros. Jaunu institūciju izveide, esošo institūciju likvidācija vai reorganizācija nav nepieciešama.Projekts neietekmēs institūciju cilvēkresursus. |
| 3. | Cita informācija | Nav. |

*Anotācijas III, IV un V sadaļa – Noteikumu projekts šīs jomas neskar.*

Aizsardzības ministra vietā

Ekonomikas ministre                     D.Reizniece-Ozola

Vīza: Valsts sekretāra p.i.                                                                        I.Dreģe

19.08.2015. 13:11

908

Linda Masāne

tālr.: 67177804

fakss: 67177878

e-pasta adrese: linda.masane@midd.gov.lv